text: [{"text_idx": "#000001", "text": "Fri\u0301ggjadagin 17. mars fyllir ein go\u0301\u00f0ur vinur 75 a\u0301r. Talan er Si\u0301mun Fugl\u00f8, sum sleit barnasko\u0301gvar si\u0301nar i\u0301 Klaksvi\u0301k, men flutti eftir barnaa\u0301r si\u0301ni saman vi\u00f0 foreldrum og systkjum til Runavi\u0301kar. Ti\u0301\u00f0liga kom hann ni\u00f0ur til Danmarkar, og her m\u00f8ttust hann og Hanna, do\u0301ttir Grethe og Henrik Thomsen, bo\u0301kbindara, sum fleiri okkara munnu minnast. Tey giftust og fingu fy\u0301ra b\u00f8rn, og i\u0301 Keypmannahavn hava tey so bu\u0301\u00f0 i\u0301 mong a\u0301r. Si\u0301mun arbeiddi innan postverki\u00f0 a\u0301 yngri a\u0301rum, fyrst i\u0301 F\u00f8royum og si\u0301\u00f0ani i\u0301 Danmark. Seinnu a\u0301rini kom hann to\u0301 fyri sto\u0301ran part at vera sjo\u0301ma\u00f0ur og vera til r\u00e6kjufiskiskap undir Gr\u00f8nlandi partar av a\u0301rinum.Si\u0301mun var ein berandi stu\u00f0ul i\u0300 Kristnastovu fyrstu mongu a\u0301rini, eftir at byrja\u00f0 var a\u0301 Oxford Alle\u0301 i\u0301 1973. Hann lutto\u0301k i\u0301 or\u00f0sins kunnger\u00f0 \u2013 eisini sum tolkur hja\u0301 u\u0301tlendskum talarum. Hetta var i\u0301 eini ti\u0301\u00f0, har no\u0301gvir enskt talandi tru\u0301bo\u00f0arar vitja\u00f0u, vi\u00f0hv\u00f8rt a\u0301 veg til ella u\u0301r F\u00f8royum. Teir komu u\u0301r ymiskari bakgrund og ymiskum londum, sum kundi vera ein avbjo\u0301\u00f0ing fyri tann, i\u00f0 skuldi tulka. Men Si\u0301mun var framu\u0301rskarandi a\u0301 hesum \u00f8ki. Hann dugdi meistarliga v\u00e6l at lofta ti\u0301, sum sagt var, finna go\u0301\u00f0 og supperandi or\u00f0 og snu\u0301gva s\u00e6r i\u0301 ti\u0301 st\u00f8\u00f0u, sum kundi koma fyri, ta\u0301 fremmand fo\u0301lk vitja, sum ma\u0301lbera seg so \u00f8\u00f0rvi\u0301si enn vit.Si\u0301mun var vi\u00f0, ta\u0301 byrja\u00f0 var vi\u00f0 samkomuvirki i\u0301 Kristnastovu i\u0301 1989 og ein av fyrstu elstunum. A\u0301\u00f0renn hetta var arbei\u00f0i\u00f0 ein missio\u0301n vi\u00f0 fri\u0301ggjakv\u00f8ldsm\u00f8ti, vitjunararbei\u00f0i og \u00f8\u00f0rum tilt\u00f8kum. Nu\u0301 komu morgunm\u00f8ti vi\u00f0 brey\u00f0bro\u0301ting og sunnudagssku\u0301la aftrat.A\u0301\u00f0renn Berlinmu\u0301rurin fall var Si\u0301mun mangan vi\u00f0 a\u0301 fer\u00f0um eystureftir vi\u00f0 ney\u00f0hja\u0301lp \u2013 eitt nu\u0301 til Po\u0301lland og Rumenia \u2013 ofta saman vi\u00f0 Robert a\u0301 Lakjuni, i\u00f0 mangan bru\u0301kti Kristnastovu sum \u201cbasa\u201d i\u0301 Keypmannahavn. Si\u0301mun kundi ju\u0301 b\u00e6\u00f0i tala og tulka, so ta\u00f0 kom ivaleyst v\u00e6l vi\u00f0, at Si\u0301mun var partur av fer\u00f0alagnum.Si\u0301mun og Hanna, sum i\u0301 dag bu\u0301gva i\u0301 Herlev, hava seinastu a\u0301rini havt Glostrup Frikirke sum teirra andaliga heim, og har tekur Si\u0301mun ofta lut a\u0301 m\u00f8tunum og hevur eisini elstaa\u0301byrgd. Familjan fyllir no\u0301gv i\u0301 li\u0301vi teirra, ikki minst barnab\u00f8rnini. Harumframt hevur heim teirra hevur alti\u0301\u00f0 veri\u00f0 eitt opi\u00f0 heim, merkt av gestabli\u0301dni, og mong eru tey, sum hava noti\u00f0 gott av umsorgan teirra. Undirrita\u00f0i skriva\u00f0i einafer\u00f0 ein sang til Si\u0301mun, ta\u0301 hann fylti runt. Eg royndi at or\u00f0a ta fj\u00f8lbroytni, sum ey\u00f0kennir Si\u0301mun. Vi\u00f0 teim si\u0301\u00f0stu trimum versinum i\u0301 sanginum fari eg at enda hesi or\u00f0 og ynskja Si\u0301muni hjartaliga til lukku vi\u00f0 teim sjeyti fimm. Og ta\u0301 tu\u0301 fert a\u0301 m\u00f8ti og tri\u0301nur inn um ga\u0301tt,hv\u00f8r stendur ta\u0301 og talar, so eyga hv\u00f8rt er va\u0301tt?Og hv\u00f8r er talir\u00f8r hja\u0301 teim fremmandu, ja git,hv\u00f8r tulkar tey, sum hava ein annan hu\u0301\u00f0alit."}]